Դոնալդ բադ

Դոնալդ Ֆոնթլերոյ Դաք () - մուլտֆիլմի հերոս, որը ստեղծվել է Ուոլթ Դիսնեյի արտադրությունում, 1934 թվականին։ Այն սպիտակ բադ է՝ դեղնա - նարնջագույն կտուցով և միևնույն երանգի ոտքերով։ Նա սովորաբար հագնում է նավաստու վերնաշապիկ և գլխարկ՝ փողկապով։ Դոնալդ Դաքն առավել հայտնի է իր դյուրըմբռնելի խոսքով և բռնկվող բնավորությամբ։ Իր ընկերոջ՝ Միքի Մաուսի հետ միասին, նա համարվում է Դիսնեյի ամենահայտնի հերոսներից մեկը և 2002 թվականին ընդգրկվել է բոլոր ժամանակների 50 մեծագույն մուլտհերոսների հեռուստացանկում։ Նա հայտնվել է ավելի շատ ֆիլմերում,քան որևէ այլ Դիսնեյան հերոս, և համաշխարհային զավեշտական գրքի ժանրում ամենաշատ հրապարակված գերհերոսն է։
Մուլտֆիլմի ցուցադրման առաջին իսկ օրվանից մինչև 1983 թվականը Դոնալդ Դաքի ձայնը մարմնավորել է Կլարենս Նեշը ( ): Նեշի մահից հետո Դոնալդի ձայնը կարդացել է Դիսնեյի մուլտիպլիկատոր Թոնի Անսելմոն։ 1935 թվականից սկսած Դոնալդ Բադիկը դարձել է մանկական գրքերում հաճախ հանդիպող կերպարներից մեկը։ Այդ գրքերից շատերը հրատարակվել են Վիթման հրատարակչությունում (հետագայում՝ Արևմտյան հրատարակչություն)։

Ձեռքբերումներ 

 Շատ Դիսնեյան թեմատիկ այգիներում տարիներ շարունակ Դոնալդ Բադը մնում է ամենասիրված և դիտված մուլտհերոսը։
 Նա կինոյի և հեռուստատեսության միակ հայտնի կերպարն է, որը հանդես է գալիս որպես թալիսման ամերիկյան խոշոր համալսարաններից մեկի համար։ Պայմանագիր է կնքվել Դիսնեյի և Օրեգոնի համալսարանի միջև, ըստ որի թույլ է տրվում դպրոցի սպորտային թիմերին օգտագործել Դոնալդի իմիջը, իբրև «Մարտական Բադ» թալիսման։
 1940-ականներին, Դոնալդը որպես թալիսման է համարվել Բրազիլիայի «Բոտաֆոգո» սպորտի ակումբի համար և արգենտինացի ծաղրանկարիչ Լորենցո Մոլասին պատկերել է նրան ակումբի մարզաշապիկների վրա։
 Դոնալդի անունն ու կերպարն օգտագործվում են բազմաթիվ առևտրաային ապրանքների արտադրության մեջ։

 1970 - ականների վերջերին Դոնալդի առաջին և միակ դիսկո երգը «Մաչո Դաք» հնչել է Կլարեն Նեշի կատարմամբ։
 2005 թվականին Դոնալդը ստացել է իր աստղը Հոլիվուդյան փառքի ճեմուղում՝ մի շարք գեղարվեստական կերպարների կողքին, ինչպիսիք են Միկի Մաուսը, Սպիտակաձյունիկը, Վինի Թուխը։
 Աստերոիդ 12410 -ը կոչվել է Դոնալդ Բադի անունով։

Ծանոթագրություններ 

Մուլտհերոսներ այբբենական կարգով
Կոմիքսների կերպարներ
Հորինված ամերիկացիներ